Hapet një ekspozitë me kostumet e Bitëllsave
Muzeu "Grammy" i Los Anxhelosit shpreson t'i njohë vizitorët me historinë e grupit legjendar nga Liverpuli.
Ishte viti 1964 kur grupi më i famshëm i botës kthehej në Londër nga një turne i famshëm në Shtetet e Bashkuara. Xhon Lenon, Pol Makartni, Ringo Starr dhe Xhorxh Harrison, zbrisnin nga aeroplani, të befasuar nga mijëra adhurues që kishin dalë për t’i pritur. Kjo është dhe tema e shfaqjes së cirkut të diellit: “Cirque de Soleil, e frymëzuar nga Bitëllsat. Shfaqja është një kombinim i muzikës së Bitëllsave me elementët akrobatikë të cirkut të famshëm. Transmetimi i kësaj shfaqjeje do të shoqërohet dhe me një ekspozitë ku do të paraqite kostume të artistëve pjesmarrës në të. Drejtroi i muzeut GRAMMY, Bob Santelli, thotë se ekspozita thekson se si kostumografia arriti të sillte në jetë këngët e Bitëllsave. Muzemi Grammy në Los Anxhelos i kushtohet muzikës. Në këtë muzeum gjenden trashëgimitë e yjeve të muzikës të cilët kanë lënë emrin e tyre në historitë e saj. Kritiku i muzikës pop Randy Lewis thotë se eksopozitat të tilla e bëjnë më qartë për vizitorët, historinë e muzikës. Kostumet dhe objekte e paraqitura në këtë ekspozitë ndryshohen hera herës. Ka në stendat e saj të paraqitur një xhaketë të Majkëll Xheksonit apo një veshje të Keti Perrit si dhe Taylor Swiftit. Shfaqja “The Beatles LOVE” do të jetë e hapur deri në shkurt të vitti 2012.